 Ẹlẹka àti Fayẹmi ni yoo ṣoju ẹgbẹ PDP ati APC ninu eto idibo gomina to m bọ ni Ekiti Ọjọ kẹrìnlá, oṣù keje ni ètò ìdìbò sípò gómìnà ní ìpínlẹ Ekiti yọò wáyé. Oríṣiríṣi ìgbáradì ló sì ti n wáyé nínú àwọn ẹgbẹ òṣèlú tó n kópa, pàápàá ni All Progressives Congress, APC àti Peoples Democratic Party, PDP. Lẹnu lọọlọ yìí ni ẹgbẹ APC ṣe ìfilọlẹ ìgbìmọ ẹlẹni mẹtàdínlọgọrin láti polongo fún olùdíje ẹgbẹ nàá, Kayọde Fayẹmi. Àwọn gómìnà mẹrìndínlógún ni yóò darí ikọ ìpolongo náà. Èyí wáyé lẹyìn tí fídíò kan ṣe àfihàn àwọn ọdọ kan tó n ba pátákó ìpolongo ìbò Fayẹmi jẹ. Bákan náà ni gómìnà ìpínlẹ Ekiti lọwọlọwọ, Ayọdele Fayoṣe, naa léwájú ètò àdúrà kan, níbi tó ti sọ pé kò sí bí igbákejì òun yóò ṣe kùnà nínú ètò ìdìbò náà. Ìròyìn kan tilẹ tún sọ pé Ààrẹ Muhammadu Buhari sọ pé òun mọ pé àwọn ènìyàn ìpínlẹ Ekiti kò ní ṣe àṣìse láti díbó yan PDP lẹẹkan si i. Àwọn iròyin tì ẹ leè ní ìfẹ síí: Oúnjẹ ibìkan jẹ èèwọ ibòmíì ni ọrọ ọmú ńlá Àwọn ìṣẹlẹ má-ni-gbàgbé nípa ìdìbò gómìnà Ekiti ní 2014 Bi ọmọ kò bá bá ìtàn, ó di dandan kó bá àrọbá. Nínú ètò ìdìbò gómìnà tó wáyé ní ìpínlẹ nàá lóṣù Kẹfà, 2014, oríṣiríṣi awuyewuye ló wáyé ṣaajú àti lẹyìn ètò ìdìbò nàá. Àwọn òṣiṣẹ elétò ààbò dá àwọn gómìnà kan láti inú ẹgbẹ All Progressives Congress pada. Wọn kọ láti jẹ ki wọn wọ ìpínlẹ Ekiti lọjọ tí ètò ìdìbò naa ku ọjọ méjì. Èròngbà àwọn gómìnà ọhun, tó fi bá àwọn olóyè ẹgbẹ APC, ni láti darapọ mọ àṣekágbá ipolongo ìbó fún aṣojú ẹgbẹ rẹ, tó tún jẹ gómìnà ìpínlẹ Ekiti lásìkò idibo náà, Kayọde Fayẹmi. Lara àwọn gómìnà ọhún ni Rotimi Amaechi, tó ti di mínísítà fún ètò ìrìnnà báyìí, àti Adams Oshiomole, tó jẹ gómìnà ìpínlẹ Edo lásìkò náà. Ẹgbẹ APC, ní abajade ìṣẹlẹ ọhún ní, dídá tí àwọn òṣìṣẹ elétò ààbò dá àwọn ọmọ ẹgbẹ àwọn dúró. Ati pe igbesẹ yii kò ṣẹyìn àṣẹ tó wá láti òkè ki àwọn má lè ri ọwọ mu ni. Ni idakeji ẹwẹ, awọn tí PDP ní ọnà láti mú kí ìdìbò náà lọ láì sí rúdurùdu kankan ni ijọba PDP to wa lori aleefa lasiko yii ṣe gbe igbesẹ naa. Ẹgbẹ PDP àti APC tí n lérí pé ọwọ àwọn ni ipò gómìnà yóò bọ sí lEkiti Ẹwẹ, lẹyìn ètò ìdìbò náà ni ọmọ iléesẹ ológun kan, Ọgágun Sagir Koli, fi fọnrán kan síta, èyí tó ṣe àfihàn ohùn àwọn èèkàn nínú ẹgbẹ òṣèlú PDP, nínú èyí tí a ti rí mínísítà fún ọrọ iléeṣẹ ọlọpàá, Jelili Adesiyan, Musiliu Ọbanikoro, Iyiola Omisore, Ayọdele Fayose, ti oun náà jẹ olùdíje lasiko yii, tó tun wa padà jáwé olúborí. Nínú fọnrán ọhún ni wọn ti n jíròrò lórí ọnà tí wọn yóò gbà ṣe màgòmágó ìbò nà, ṣùgbọn tí ẹgbẹ PDP ní kò rí bẹẹ. Jelili Adeṣiyan ní òótọ ni fọnrán ọhun, àmọ kíì ṣe ọrọ àti dabarú ìbó rara. Ó ní níṣe ni Fayose n fẹsùn kan Ọgágun Aliyu Momoh, tó tukọ ìdìbò náà pé ó gba owó ẹyìn lọwọ Kayode Fayẹmi àtẹgbẹ APC. Bákan nàá, ni Fayose ní àdọgbọnsí ni fọnràn náà. Taa ni ìjọba àpapọ yóò tìlẹyìn báyìí? Lẹyìn tí ètò ìdìbò nàá wáyé ni akọwé gbogbogbò fún PDP lásìkò ọhun, Temitope Aluko, lásìkò ìfọrọ wáni lẹnu wò tó ṣe lórí ẹrọ amóhùnmáwòrán TVC, ní ẹgbẹ PDP lo agbára ìjọba apàpọ láti yẹyẹ àwọn olórí ẹgbẹ APC, táwọn sì tún fi àwọn kan sí àhámọ. Ṣùgbọn ní bàyíì tó jẹ pé ẹgbẹ APC ló wà n dari Naijiria nipò ààrẹ, ta ni ìjọba apàpọ yóò sẹ àtìlẹyìn fún nínu ètò ìdìbò gómìnà tí yóò wáyé ní ìpínlẹ Ekiti ní oṣù Keje 2018? Njẹ ó ṣeéṣe kí APC náà lo agbára òkè láti yẹyẹ tàbí fi ìyà jẹ àwọn ọmọ ẹgbẹ PDP lásìkò ètò ìdìbò náà? Ipa wo ni Musiliu Ọbanikoro tó jẹ ògúnná gbòǹgbò nínú ìgbìmọ tó ṣe ètò bí PDP sẹ ṣe mọdàrú ìbò tó gbé Fayoṣe wọlé ní 2014, gẹgẹ bí fọnrán tó jáde ọhún ṣe sọ, yóò kò nínú ìdìbò tó n bọ pẹlú bí ó ṣe tún wà nínú igbimọ ìpolongo APC báyìí? Ta ni yóò kó lọ sílé ìjọba ni Adó Ekiti? : Ṣé ó ṣeéṣe kí ìtàn tún ara rẹ sọ nínú ìdìbò gómìnà lEkiti? 